GREEK SUPREME COURT DECISION

Decision ID: 286/2024
Decision Number: 286
Decision Year: 2024
Department: Ποινικό (Ζ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Γεώργιο Χριστοδούλου, Αντιπρόεδρο του Αρείου Πάγου, Μαρία Βάρκα, Αλεξάνδρα Αποστολάκη, Ελευθέριο Σισμανίδη-Εισηγητή και Σπυρίδωνα Κουτσοχρήστο, Αρεοπαγίτες. Συνήλθε σε δημόσια συνεδρίαση στο Κατάστημά του στις 24 Ιανουαρίου 2024, με την παρουσία του Αντεισαγγελέως του Αρείου Πάγου Ιωάννη Αγγελή (γιατί κωλύεται ο Εισαγγελέας) και της Γραμματέως Ευθυμίας Καλογεροπούλου, για να δικάσει την αίτηση του αναιρεσείοντος - κατηγορουμένου Σ. Τ. του Ι., κατοίκου… και ήδη κρατούμενου στο Κ.Κ. …, ο οποίος δεν παραστάθηκε, για αναίρεση της υπ'αριθμ. 141/2022 αποφάσεως του Πενταμελούς Εφετείου Κακουργημάτων Λάρισας. Το Πενταμελές Εφετείο Κακουργημάτων Λάρισας με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην από ……..2022 αίτησή του αναιρέσεως, η οποία ασκήθηκε με δήλωση ενώπιον της Γραμματέως του Εφετείου Λάρισας Χ. Κ., έλαβε αριθμό …/2022 και η οποία καταχωρίστηκε στο οικείο πινάκιο με τον αριθμό …/2023. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναιρέσεως και να επιβληθούν τα έξοδα στον αναιρεσείοντα.

Judges: Γεώργιο Χριστοδούλου, Μαρία Βάρκα, Αλεξάνδρα Αποστολάκη, Ελευθέριο Σισμανίδη-Εισηγητή, Σπυρίδωνα Κουτσοχρήστο

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Γεώργιο Χριστοδούλου, Αντιπρόεδρο του Αρείου Πάγου, Μαρία Βάρκα, Αλεξάνδρα Αποστολάκη, Ελευθέριο Σισμανίδη-Εισηγητή και Σπυρίδωνα Κουτσοχρήστο, Αρεοπαγίτες. Συνήλθε σε δημόσια συνεδρίαση στο Κατάστημά του στις 24 Ιανουαρίου 2024, με την παρουσία του Αντεισαγγελέως του Αρείου Πάγου Ιωάννη Αγγελή (γιατί κωλύεται ο Εισαγγελέας) και της Γραμματέως Ευθυμίας Καλογεροπούλου, για να δικάσει την αίτηση του αναιρεσείοντος - κατηγορουμένου Σ. Τ. του Ι., κατοίκου… και ήδη κρατούμενου στο Κ.Κ. …, ο οποίος δεν παραστάθηκε, για αναίρεση της υπ'αριθμ. 141/2022 αποφάσεως του Πενταμελούς Εφετείου Κακουργημάτων Λάρισας. Το Πενταμελές Εφετείο Κακουργημάτων Λάρισας με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην από ……..2022 αίτησή του αναιρέσεως, η οποία ασκήθηκε με δήλωση ενώπιον της Γραμματέως του Εφετείου Λάρισας Χ. Κ., έλαβε αριθμό …/2022 και η οποία καταχωρίστηκε στο οικείο πινάκιο με τον αριθμό …/2023. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναιρέσεως και να επιβληθούν τα έξοδα στον αναιρεσείοντα.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Ι. Από τη διάταξη του άρθρου 512 παρ. 1 εδ. γ' του ισχύοντος από 1-7-2019 Κ.Ποιν.Δ., που κυρώθηκε με το Ν. 4620/2019 (Φ.Ε.Κ. 96/11-6-2019, τεύχος πρώτο), προκύπτει ότι ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται, σύμφωνα με τις διατάξεις των άρθρων 155 - 162 και εντός της προθεσμίας του άρθρου 166, στο ακροατήριο του Αρείου Πάγου, από την παρ. 3 δε του ίδιου άρθρου ότι οι διάδικοι παρίστανται στη συζήτηση με συνήγορο, ο οποίος διορίζεται, σύμφωνα με το άρθρο 89 παρ. 2 του ως άνω κώδικα, με προφορική δήλωση που καταχωρίζεται στα πρακτικά της συνεδρίασης, ή μπορεί να αντιπροσωπευθεί από συνήγορο που έχει διοριστεί με έγγραφη δήλωση κατά τις διατυπώσεις του άρθρου 42 παρ. 2 εδ. β' και γ' του Κ.Ποιν.Δ., αν δε κρατείται στη φυλακή, ο διορισμός του συνηγόρου μπορεί να γίνει με δήλωση του αναιρεσείοντος στο διευθυντή της φυλακής, οπότε συντάσσεται έκθεση, που διαβιβάζεται αμέσως στο γραμματέα του Αρείου Πάγου, ενώ ο διορισμός παρέχει στο συνήγορο την εξουσία να εκπροσωπεί τον αναιρεσείοντα σε όλες τις διαδικαστικές πράξεις, που αφορούν τη συγκεκριμένη ποινική υπόθεση, εκτός αν η πληρεξουσιότητα παρέχεται για ορισμένες μόνον από τις πράξεις αυτές. Περαιτέρω, σύμφωνα με τις διατάξεις του άρθρου 155 παρ. 1 του ως άνω ισχύοντος από 1-7-2019 Κ.Ποιν.Δ., η επίδοση γίνεται με παράδοση του εγγράφου στα χέρια του ενδιαφερομένου διαδίκου από ποινικό ή δικαστικό επιμελητή ή σε περίπτωση που δεν υπάρχουν, από όργανο της δημόσιας δύναμης, αν δε αυτός που κάνει την επίδοση δεν βρίσκει τον ενδιαφερόμενο στον τόπο της διαμονής ή της κατοικίας του ή του καταστήματος ή στον τόπο όπου εργάζεται τούτος, εγχειρίζει το έγγραφο σε κάποιον από εκείνους που, έστω και προσωρινά, διαμένουν μαζί του ή στους οικιακούς βοηθούς του ή στον θυρωρό της κατοικίας που μένει ή στον διευθυντή ή σε κάποιον από όσους εργάζονται στον ίδιο τόπο. Επίσης, από τις διατάξεις του άρθρου 514 εδ. α' και β' του ίδιου ως άνω Κ.Ποιν.Δ. προκύπτει ότι, αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη και μπορεί να καταδικασθεί σε χρηματική ποινή έως εκατό ευρώ (100,00 €), κατά της απορριπτικής δε απόφασης του Αρείου Πάγου δεν επιτρέπεται ένδικο μέσο. Από τον συνδυασμό των παραπάνω διατάξεων προκύπτει ότι, αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί ή δεν εμφανιστεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα, σύμφωνα με τις διατάξεις των προαναφερθέντων άρθρων 155 - 162 του Κ.Ποιν.Δ., εντός της προθεσμίας που ορίζει το άρθρο 166 του ιδίου παραπάνω κώδικα, για να παραστεί, η αίτηση αναίρεσης απορρίπτεται και επιβάλλονται σε βάρος του αναιρεσείοντος τα δικαστικά έξοδα (Α.Π. 1453/2023, Α.Π. 172/2023). ΙΙ. Στην προκείμενη περίπτωση από το από …-…-2023 αποδεικτικό, που συντάχθηκε από την Γραμματέα του Καταστήματος Κράτησης … Ε. Π. και έχει επισυναφθεί στον φάκελο της δικογραφίας, προκύπτει ότι επιδόθηκε στον αναιρεσείοντα - κατηγορούμενο, Σ. Τ. του Ι. και της Σ., κάτοικο … (οδός … αρ. …), ήδη κρατούμενο στο Κατάστημα Κράτησης …, νόμιμα και εμπρόθεσμα, η υπ' αρ. …/2023, από …-…-2023, κλήση του Εισαγγελέα του Αρείου Πάγου, που παρέλαβε αυτοπροσώπως ο ίδιος (αναιρεσείων - κατηγορούμενος), για να παραστεί μετά ή δια του συνηγόρου του στο ακροατήριο του Δικαστηρίου τούτου, κατά την αναφερόμενη στην αρχή της παρούσας δικάσιμο (δημόσια συνεδρίαση της …-…-2024), προς υποστήριξη της από …-…-2022 αίτησής του, για αναίρεση της υπ' αρ. 141/2022 απόφασης του Πενταμελούς Εφετείου Κακουργημάτων Λάρισας, που δίκασε ως δευτεροβάθμιο δικαστήριο, με την οποία καταδικάστηκε, για τις αξιόποινες πράξεις: α) της διακίνησης ναρκωτικών ουσιών, με τη μορφή της προμήθειας, παράδοσης και πώλησης αυτών, και β) της παράνομης οπλοκατοχής (άρθρα 94, 98 του Π.Κ., 1 παρ. 1 και 2, 20 παρ. 1 - 3 του Ν. 4139/2013 και 1 παρ. 1α, β, 2δ, 7 παρ. 1, 2, 5 8α του Ν. 2168/1993), σε συνολική ποινή κάθειρξης έξι (6) ετών και τριών (3) μηνών, καθώς και σε χρηματική ποινή ύψους δέκα χιλιάδων ευρώ (10.000,00 €), που ασκήθηκε νομότυπα [από τον Κ. Σ., δικηγόρο … (Α.Μ. …), για λογαριασμό του (αναιρεσείοντος - κατηγορουμένου), ως παραστάντα συνήγορο υπεράσπισής του στη δίκη κατά την οποία εκδόθηκε η ανωτέρω προσβαλλόμενη υπ' αρ. 141/2022 απόφαση του Πενταμελούς Εφετείου Κακουργημάτων Λάρισας], με δήλωση στη Γραμματέα του Εφετείου Λάρισας Χ. Κ., για την οποία (δήλωση) συντάχθηκε η υπ' αρ. …/…-…-2022 έκθεση αναίρεσης (άρθρα 466 παρ. 1 και 2, 474 παρ. 1 του Κ.Ποιν.Δ.), και εμπρόθεσμα, πριν από την έναρξη της προβλεπόμενης από τη διάταξη του άρθρου 473 παρ. 3 του Κ.Ποιν.Δ. εικοσαήμερης προθεσμίας από την καταχώριση καθαρογραμμένης της ως άνω προσβαλλόμενης απόφασης στο ειδικό βιβλίο που τηρείται από τη γραμματέα του Ποινικού Τμήματος του Εφετείου Λάρισας, λαμβανομένου υπόψη ότι η παραπάνω καταχώριση έγινε την …-…-2023, με αριθμό …, δηλαδή μετά την άσκησή της (βλ. την από …-…-2023 υπηρεσιακή βεβαίωση του Γραμματέα του Εφετείου Λάρισας Γ. Ν. που έχει επισυναφθεί στον φάκελο της δικογραφίας), με την υπόμνηση ότι αν δεν παραστεί στη δίκη μετά ή δια συνηγόρου η αναίρεσή του θα απορριφθεί ως ανυποστήρικτη. Ο αναιρεσείων - κατηγορούμενος όμως, δεν εμφανίστηκε στο ακροατήριο του Δικαστηρίου τούτου, κατά την ως άνω δικάσιμο (…-…-2024), ούτε εκπροσωπήθηκε από πληρεξούσιο δικηγόρο, όταν η υπόθεση εκφωνήθηκε στη σειρά της από το οικείο έκθεμα. ΙΙΙ. Κατ' ακολουθίαν των προαναφερομένων, σύμφωνα με όσα έχουν εκτεθεί στην προηγηθείσα υπό στοιχείο Ι νομική σκέψη, λαμβανομένου υπόψη του ότι η υπό κρίση αίτηση αναίρεσης ασκήθηκε νομότυπα και εμπρόθεσμα, με παραδεκτούς λόγους αναίρεσης, συγκεκριμένα δε την έλλειψη ειδικής και εμπεριστατωμένης αιτιολογίας, καθώς και την εσφαλμένη ερμηνεία και εφαρμογή ουσιαστικής ποινικής διάταξης, κατά το άρθρο 510 παρ. 1 στοιχ. Δ' και Ε' αντιστοίχως του Κ.Ποιν.Δ., πρέπει να απορριφθεί ως ανυποστήρικτη, καθόσον δεν συντρέχει περίπτωση ισχύος επιεικέστερου νόμου μετά τη δημοσίευση της προσβαλλόμενης απόφασης, να επιβληθούν δε τα δικαστικά έξοδα της ποινικής διαδικασίας σε βάρος του αναιρεσείοντος - κατηγορουμένου (άρθρο 578 παρ. 1 του Κ.Ποιν.Δ.), κατά τα οριζόμενα ειδικότερα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από …-…-2022 αίτηση του αναιρεσείοντος - κατηγορουμένου, Σ. Τ. του Ι. και της Σ., κατοίκου … (οδός …αρ. …), ήδη κρατούμενου στο Κατάστημα Κράτησης …, για αναίρεση της υπ' αρ. 141/2022 απόφασης του Πενταμελούς Εφετείου Κακουργημάτων Λάρισας, που ασκήθηκε από τον Κ. Σ., δικηγόρο … (Α.Μ. …), για λογαριασμό του (αναιρεσείοντος - κατηγορουμένου), ως παραστάντα συνήγορο υπεράσπισής του, στη δίκη κατά την οποία εκδόθηκε η ανωτέρω υπ' αρ. 141/2022 απόφαση του Πενταμελούς Εφετείου Κακουργημάτων Λάρισας, με δήλωση στη Γραμματέα του Εφετείου Λάρισας Χ. Κ., για την οποία (δήλωση) συντάχθηκε η υπ' αρ. …/…-…-2022 έκθεση αναίρεσης, ως ανυποστήρικτη. Καταδικάζει τον αναιρεσείοντα - κατηγορούμενο, Σ. Τ. του Ι. και της Σ., κάτοικο …(οδός … αρ. …), ήδη κρατούμενο στο Κατάστημα Κράτησης …, στα δικαστικά έξοδα της ποινικής διαδικασίας, που ανέρχονται στο ποσό των διακοσίων πενήντα ευρώ (250,00 €). Κρίθηκε και αποφασίσθηκε στην Αθήνα στις 7 Φεβρουαρίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 12 Φεβρουαρίου 2024.

LEGAL REFERENCES
Articles Referenced: άρθρου 512 παρ. 1 εδ. γ', άρθρων 155, άρθρου 166, άρθρο 89 παρ. 2, άρθρου 42 παρ. 2 εδ. β', άρθρου 155 παρ. 1, άρθρου 514 εδ. α', άρθρο 166, άρθρα 94, άρθρα 466 παρ. 1, άρθρου 473 παρ. 3, άρθρο 510 παρ. 1 στοιχ. Δ', άρθρο 578 παρ. 1, άρθρου 512, άρθρο 89, άρθρου 42, άρθρου 155, άρθρου 514, άρθρα 466, άρθρου 473, άρθρο 510, άρθρο 578
Article Codes: ΠΚ
Law References: nan
Total Articles Cited: 15

DATES MENTIONED: 1-7-2019|11-6-2019|24-01-2024|07-02-2024|12-02-2024

SOURCE: https://areiospagos.gr/nomologia/apofaseis_DISPLAY.asp?cd=84AEAB0J61SF7AB7X5VFS4GFXP8W6Z&apof=286_2024&info=ΠΟΙΝΙΚΕΣ -  Ζ